Document ID: 32014R0868

KOMMISSIONENS FORORDNING (EU) Nr. 868/2014
af 8. august 2014
om ændring af bilagene til Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (1), særlig artikel 3, stk. 4, artikel 4, stk. 1, og artikel 5, stk. 4, og
ud fra følgende betragtninger:
(1)
Ved forordning (EF) nr. 1059/2003 er der fastlagt en fælles nomenklatur for territoriale enheder med henblik på indsamling, udarbejdelse og formidling af harmoniseret regionalstatistik i Unionen.
(2)
Bilagene til forordning (EF) nr. 1059/2003 opregner de regionale enheder, der skal anvendes i statistikker.
(3)
I henhold til artikel 5, stk. 4, i forordning (EF) nr. 1059/2003 kan der i tilfælde af en betydelig omorganisering af en medlemsstats relevante administrative struktur vedtages ændringer i NUTS-nomenklaturen med mindre end tre års mellemrum.
(4)
NUTS-nomenklaturen blev sidst ændret ved Kommissionens forordning (EU) nr. 1319/2013 (2).
(5)
Ifølge de oplysninger, Kommissionen har modtaget, er der sket en betydelig omorganisering af den administrative regionale struktur i Portugal.
(6)
Forordning (EF) nr. 1059/2003 bør derfor ændres.
(7)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Bilagene til forordning (EF) nr. 1059/2003 erstattes af teksten i bilaget til nærværende forordning.
Artikel 2
Denne forordning anvendes fra den 1. januar 2016 for så vidt angår indberetning af data til Kommissionen (Eurostat).
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. august 2014.

Labels: 10
12
19